Πάπας Στέφανος Δ΄

Ο Πάπας Στέφανος Δ΄ (πέθανε στις 24 Ιανουαρίου 817) ήταν Πάπας της Ρώμης και κυβερνήτης στα Παπικά Κράτη (22 Ιουνίου 816 - 24 Ιανουαρίου 817).https://www.newadvent.org/cathen/14289b.htm Τον Οκτώβριο του 816 έστεψε αυτοκράτορα στην Ρενς τον Λουδοβίκο τον Ευσεβή και τον έπεισε να ελευθερώσει τους Ρωμαίους κρατούμενους που βρίσκονταν υπό την συνοδεία του. Στην συνέχεια επέστρεψε στην Ρώμη τον Νοέμβριο μέσω της Ραβέννας και πέθανε τον Ιανουάριο.

Βιογραφία

Ο Στέφανος ήταν γιος ενός Ρωμαίου ευγενούς με το όνομα Μαρίνος, γόνος μιας μεγάλης Ρωμαϊκής οικογένειας στην οποία ανήκαν ο Πάπας Σέργιος Β΄ και ο Πάπας Αδριανός Β΄.Mann, σσ. 111–112 Σε νεαρή ηλικία μεγάλωσε στο Ανάκτορο του Λατερανού στην διάρκεια της Παποσύνης του πάπα Αδριανού Α΄, ο διάδοχος του Πάπας Λέων Γ΄ τον διόρισε Υποδιάκονο και κατόπιν Διάκονο. Ο Στέφανος έγινε τόσο δημοφιλής στον Ρωμαϊκό λαό που 10 μέρες μετά τον θάνατο του Λέων Γ΄ εξελέγη διάδοχος του (22 Ιουνίου 816).Mann, σ. 112 Η ταχύτατη εκλογή του έγινε με στόχο την προστασία των παπικών εκλογών από τις παρεμβάσεις του αυτοκράτορα Λουδοβίκου του Ευσεβούς. Αμέσως μετά την εκλογή του ο Στέφανος Δ΄ διέταξε τον Ρωμαϊκό λαό να ορκιστεί πίστη στον Λουδοβίκο τον Ευσεβή, μετά έστειλε απεσταλμένους στον ίδιο τον Λουδοβίκο να ρυθμίσει συνάντηση μεταξύ τους σύμφωνα με τις επιθυμίες του αυτοκράτορα.Mann, σσ. 112-113 Μετά την πρόσκληση του Λουδοβίκου του Ευσεβούς ο Στέφανος Δ΄ έφυγε τον Αύγουστο του 816 από την Ρώμη, τον συνόδευσε ο ανεψιός του αυτοκράτορα Βερνάρδος της Ιταλίας με τον οποίο διέσχισαν μαζί τις Άλπεις.Mann, σσ. 113-114

Στις αρχές του Οκτωβρίου 816 ο Στέφανος Δ΄ και ο Λουδοβίκος ο Ευσεβής συναντήθηκαν στην Ρενς, ο αυτοκράτορας προσκύνησε τρεις φορές μπροστά στον πάπα.Mann, σ. 114 Την ημέρα της Πεντηκοστής (5 Οκτωβρίου) 816 ο Στέφανος Δ΄ έστεψε τον Λουδοβίκο τον Ευσεβή αυτοκράτορα τοποθετώντας στο κεφάλι του το στέμμα του Μεγάλου Κωνσταντίνου.Duffy, σ. 77 Την ίδια στιγμή η σύζυγος του Λουδοβίκου του Ευσεβούς Ερμεγκάρντ της Εσπμπάγ χαιρετήθηκε ως Αυγούστα.Mann, σ. 115 Η πράξη αυτή ερμηνεύτηκε σαν μια προσπάθεια να εδραιώσει ο Πάπας τον υποχρεωτικό ρόλο του στην αυτοκρατορική στέψη, είχε αμφισβητηθεί το προνόμιο της Αγίας Έδρας την χρονιά που στέφτηκε μόνος του αυτοκράτορας ο Λουδοβίκος (813).Duffy, σ. 78 Ο Λουδοβίκος ο Ευσεβής έδωσε στον Στέφανο Δ΄ πολλά δώρα ανάμεσα στα οποία και ένα κτήμα γης, επιβεβαίωσε επίσης τα προνόμια της Ρωμαϊκής εκκλησίας και των Παπικών κρατών.Mann, σσ. 117-118 Ο Στέφανος Δ΄ έχρισε αρχιεπίσκοπο τον Θεοδόλφο της Ορλεάνης και ζήτησε από τον αυτοκράτορα να απελευθερώσει όλους τους Ρωμαίους πολιτικούς κρατούμενους από την εποχή της σύγκρουσης του με τον Λέων Γ΄.Mann, σσ. 118-119 Μετά την ολοκλήρωση της επίσκεψης επέστρεψε στα τέλη Νοεμβρίου στην Ρώμη μέσω της Ραβέννας όπου και πέθανε λίγο μετά (24 Ιανουαρίου 817), τάφηκε στην Βασιλική του Αγίου Πέτρου και τον διαδέχθηκε ο Πάπας Πασχάλης Α΄.Mann, σσ. 119-120Artaud de Montor, The lives and times of the Roman Pontiffs, from St. Peter to Pius IX Τομ. 1 (1867), σ. 94

Παραπομπές

Πηγές

Duffy, Eamon, Saints and Sinners: A History of the Popes, Yale University Press (1997)
Mann, Horace K., The Lives of the Popes in the Early Middle Ages, Vol. II: The Popes During the Carolingian Empire, 795–858 (1906)



Κατηγορία:Πάπες
Κατηγορία:Πάπες 9ου αιώνα
Στέφανος Δ΄